CELEX: 32013R1277
Language: hu
Date: 2013-12-09 00:00:00
Title: A Bizottság 1277/2013/EU végrehajtási rendelete ( 2013. december 9. ) a 2013-ban szüretelt szőlő felhasználásával előállított bor alkoholtartalmának növelésére vonatkozó határértékek emelésének bizonyos borvidékek vagy borvidék részét képező területek tekintetében történő engedélyezéséről

10.12.2013   
            
            
               HU
            
            
               Az Európai Unió Hivatalos Lapja
            
            
               L 329/10
            
         A BIZOTTSÁG 1277/2013/EU VÉGREHAJTÁSI RENDELETE
   (2013. december 9.)
   a 2013-ban szüretelt szőlő felhasználásával előállított bor alkoholtartalmának növelésére vonatkozó határértékek emelésének bizonyos borvidékek vagy borvidék részét képező területek tekintetében történő engedélyezéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 121. cikke harmadik bekezdésére,
   mivel:
   
               (1)
            
            
               Az 1234/2007/EK rendelet XVa. mellékletének A.3. pontja értelmében a rendkívül kedvezőtlen időjárású években a tagállamok kérhetik a bor térfogatszázalékban számított alkoholtartalmának növelésére vonatkozó határértékek legfeljebb 0,5 %-kal való emelését.
            
         
               (2)
            
            
               A Cseh Köztársaság, Németország, Franciaország, Horvátország, Luxemburg, Magyarország, Ausztria és Szlovákia kérte a 2013-ban szüretelt szőlőből előállított bor alkoholtartalmának növelésére vonatkozó határértékek emelését, mivel az időjárási feltételek a vegetációs időszakban rendkívül kedvezőtlenek voltak. A szóban forgó kérelem a Cseh Köztársaság, Németország, Horvátország Luxemburg, Magyarország, Ausztria és Szlovákia esetében minden borvidékre, Franciaország esetében Gironde megye egyes településeinek területére vonatkozik.
            
         
               (3)
            
            
               A 2013. évi rendkívül kedvezőtlen időjárási feltételek miatt az 1234/2007/EK rendelet XVa. mellékletének A.2. pontjában a természetes alkoholtartalom növelésére vonatkozóan előírt határértékek bizonyos borvidékeken vagy borvidék részét képező területeken nem teszik lehetővé, hogy olyan borokat állítsanak elő, amelyek az összes alkoholtartalom tekintetében megfelelnek a szokásos piaci keresletnek.
            
         
               (4)
            
            
               Tekintettel az 1234/2007/EK rendelet XVa. mellékletének céljára, miszerint lehetőség szerint kerülni, illetve korlátozni kell a borok alkoholtartalmának növelését, valamint figyelembe véve az említett melléklet A.3. pontjában előírt eltérés rendkívüli jellegét, a bor alkoholtartalmának növelésére vonatkozó határértékek felemelését indokolt kizárólag azon borvidékek vagy borvidék részét képező területek tekintetében engedélyezni, amelyeket érintettek a rendkívül kedvezőtlen időjárási viszonyok. Ezért indokolt, hogy Franciaországban az engedély csak Gironde megyének arra a néhány településére vonatkozzon, amelyeket ilyen időjárási viszonyok sújtottak.
            
         
               (5)
            
            
               Következésképpen helyénvaló engedélyezni a Cseh Köztársaságban, Németországban, Franciaországban, Horvátországban, Luxemburgban, Magyarországon, Ausztriában és Szlovákiában található borvidékeken vagy azok egy részén 2013-ban szüretelt szőlőből előállított bor alkoholtartalmának növelésére vonatkozó határértékek emelését.
            
         
               (6)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Az 1234/2007/EK rendelet XVa. mellékletének A.2. pontjától eltérve, az e rendelet mellékletében felsorolt borvidékeken, illetve borvidék részét képező területeken a 2013. évben szüretelt friss szőlő, valamint a 2013-ban szüretelt szőlőből előállított szőlőmust, részben erjedt szőlőmust, még erjedésben levő újbor és bor esetében a térfogatszázalékban számított természetes alkoholtartalom növelésének mértéke nem haladhatja meg a következő határértékeket:
   
               a)
            
            
               3,5 térfogatszázalék az 1234/2007/EK rendelet XIb. mellékletének függelékében említett A. szőlőtermő övezetben;
            
         
               b)
            
            
               2,5 térfogatszázalék az 1234/2007/EK rendelet XIb. mellékletének függelékében említett B. szőlőtermő övezetben;
            
         
               c)
            
            
               2,0 térfogatszázalék az 1234/2007/EK rendelet XIb. mellékletének függelékében említett C.I. és C.II. szőlőtermő övezetben.
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. december 9-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      MELLÉKLET
      
         Azok a borvidékek, illetve borvidék részét képező területek, amelyek esetében az 1. cikk alapján engedélyezett az alkoholtartalom-növelésre vonatkozó határérték emelése
      
      
                  Tagállam
               
               
                  Borvidékek vagy borvidék részét képező területek (szőlőtermő övezet)
               
            
                  Cseh Köztársaság
               
               
                  Az összes borvidék (A. és B. övezet)
               
            
                  Németország
               
               
                  Az összes borvidék (A. és B. övezet)
               
            
                  Franciaország
               
               
                  Gironde megye következő települései: Arbanats, Ayguemorte-Les-Graves, Baurech, Beautiran, Belvès-de-Castillon, Blésignac, Branne, Cabara, Camiac-et-Saint-Denis, Capian, Cardan, Castillon-la-Bataille, Castres-Gironde, Civrac-sur-Dordogne, Daignac, Dardenac, Espiet, Faleyras, Francs, Gardegan-et-Tourtirac, Grézillac, Guillac, Haux, La Brède, Langoiran, Lestiac-sur-Garonne, Lugaignac, Mouillac, Mouliets-et-Villemartin, Naujan-et-Postiac, Paillet, Podensac, Portets, Pujols, Rions, Saint-Aubin-de-Branne, Sainte-Colombe, Saint-Étienne-de-Lisse, Sainte-Florence, Saint-Genès-de-Castillon, Saint-Genès-de-Lombaud, Saint-Jean-de-Blaignac, Saint-Léon, Saint-Magne-de-Castillon, Saint-Michel-de-Rieufret, Saint-Morillon, Saint-Pey-d'Armens, Saint-Philippe-d'Aiguille, Saint-Selve, Sainte-Terre, Les Salles-de-Castillon, La Sauve, Tabanac, Tizac-de-Curton, Le Tourne, Vignonet, Villenave-de-Rions és Virelade (C.I. övezet)
               
            
                  Horvátország
               
               
                  Az összes borvidék (B. és C.I. és C.II. övezet)
               
            
                  Luxemburg
               
               
                  Az összes borvidék (A. övezet)
               
            
                  Magyarország
               
               
                  Az összes borvidék (C.I. övezet)
               
            
                  Ausztria
               
               
                  Az összes borvidék (B. övezet)
               
            
                  Szlovákia
               
               
                  Az összes borvidék (B. és C.I. övezet)